

# REPUBLIKA HRVATSKA

**POŽEŠKO-SLAVONSKA ŽUPANIJA**

**OPĆINA ČAGLIN**



Na temelju članka 35. stavka 1. točke 1. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 30. Statuta Općine Čaglin („Službeni glasnik Općine Čaglin“ broj 3/20), Općinsko vijeće Općine Čaglin na 24.sjednici održanoj dana 29.ožujka 2021.godine, donosi

**STATUTARNU ODLUKU**

**O IZMJENAMA I DOPUNAMA STATUTA OPĆINE ČAGLIN**

Članak 1.

Ovom se Statutarnom Odlukom mijenja i dopunjuje Statut Općine Čaglin („Službeni glasnik Općine Čaglin“, broj: 3/20- u nastavku teksta: Statut).

Članak 2.

Sukladno odredbama Zakona ukida se funkcija zamjenika općinskog načelnika.

Članak 3

Na prvoj konstituirajućoj sjednici Vijeća načelnik će iz redova vijećnika izabrati osobu koja će ga u slučaju njegove privremene spriječenosti u skladu sa odredbama Zakona mijenjati te privremeno obavljati poslove načelnika dok spriječenost ne završi.

Članak 4.

Ova Statutarna odluka stupa na snagu osmog dana od dana objave u „Službenom glasniku Općine Čaglin“.

KLASA:021-05/21-01/1

URBROJ:2177/03-01-21-15

Čaglin,29.ožujka 2021.godine

OPĆINSKO VIJEĆE

OPĆINE ČAGLIN

PREDSJEDNIK VIJEĆA:

Ivan Demše